กินยาคุมแผงแรก ทานไปแล้ว10วัน ไม่ใส่ถุงยาง หลั่งนอก มีโอกาสท้องไหมคะ ควรทานยาคุมฉุกเฉินด้วยไหม
สวัสดีค่ะ ยาคุมกำเนิดแบบแผงรายเดือนนั้นเป็นวิธีการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ซึ่งถ้าได้กินติดต่อกันไปแล้ว 10 วัน น่าจจะมีเพศสัมพันธ์แบบไม่ป้องกันได้อย่างปลอดภัย ไม่จำเป็นต้องกินยาคุมฉุกเฉินร่วมไปด้วยอีกสำคัญคือกินยาให้ครบทุกเม็ดแล้วสังเกตรอบเดือนช่วงที่ยาหมดแผงอีกครั้ง ซึ่งรอบเดือนควรมาในช่วงที่เว้นยา 7 วัน หรือกรณีแบบ 28 เม็ดก็ควรมาในช่วงที่กินยาเม็ดแป้ง 7 เม็ดสุดท้าย ถ้าประจำเดือนไม่มา สามารถยืนยันการตั้งครรภ์ก่อนเริ่มยาแผงถัดไปไปได้ค่ะ